stanford-oval/wikipedia huggingface dataset:
เพลงบอก

เพลงบอก  คือ การแสดงชนิดหนึ่งของไทย เป็นการละเล่นอย่างหนึ่งของชาวปักษ์ใต้บริเวณจังหวัดภาคใต้ตอนบนและตอนล่าง ได้แก่ ชุมพร สุราษฎร์ธานี นครศรีธรรมราช ตรัง พัทลุง และสงขลา นิยมเล่นในวันตรุษสงกรานต์ เป็นการบอกข่าวของชาวบ้านทุกละแวกให้ทราบว่าใกล้ถึงปีใหม่แล้ว หรือเป็นการบอกเล่าเรื่องราวข่าวสารต่าง ๆ เช่นบอกข่าวเชิญไปทำบุญตามเหตุการณ์ ต่าง ๆ เรียกได้ว่า เพลงบอกเป็นความเชื่อทางวัฒนธรรมทางจิตใจอย่างหนึ่งของชาวใต้ซึ่งคู่กับชาวบ้านมานานตั้งแต่โบราณ  และสืบทอดมาจนถึงปัจจุบัน
นครศรีธรรมราชได้ชื่อว่า เป็นจังหวัดที่มีนักเล่นเพลงบอกมากที่สุดทั้งในอดีตและปัจจุบัน จนได้รับสมญานามว่า เมืองเพลงบอก นอกจากมีนักเล่นเพลงบอกเป็นจำนวนมากแล้ว นักเล่นเพลงบอกที่มีชื่อเสียงโด่งดังเป็นที่รู้จักและได้รับความนิยมชมชอบว่ามีฝีปากคมคายเป็นที่ดีเยี่ยมส่วนใหญ่มีภูมิลำเนาอยู่ที่จังหวัดนครศรีธรรมราช
เพลงบอกจะแต่งเป็นบทกลอน มีฉันทลักษณ์เป็นแบบฉบับของตนเอง ส่วนมากกลอนหนึ่งบทจะประกอบด้วย 4 วรรค สามวรรคแรกจะมีวรรคละ 6 คำ ส่วนวรรคสุดท้ายจะมี 4 คำ เพลงบอกจะต้องมีลูกคู่คอยร้องรับ ซึ่งเพลงบอกคณะหนึ่ง ๆ จะมีลูกอย่างน้อย 2 คน หรือมากสุดไม่เกิน 4 คน และเครื่องดนตรีที่ใช้ประกอบการขับร้องเพลงบอกมี 2 ชนิด คือ ฉิ่ง 1 คู่ และกรับ 1 คู่
ปัจจุบันนี้เพลงบอกนอกจากจะนิยมเล่นกันในวันสงกรานต์แล้วยังนิยมเล่นในงานสำคัญต่าง ๆ เช่น งานผูกพัทธสีมา งานศพ งานบวชนาค งานทำบุญขึ้นบ้านใหม่ งานแห่พระ งานประจำปีของวัด งานทอดกฐินผ้าป่าต่าง ๆ และได้มีการจัดการแข่งขันประชันเพลงบอกขึ้น
การประชันเพลงบอกสมัยก่อนจะจัดขึ้นภายในวัด โดยมีแม่เพลงบอกนั่งร้องขับบทกันที่ศาลากลางวัด แม่เพลงผู้อวุโสจะเป็นผู้แสดงฝีปากก่อน ซึ่งจะเริ่มร้องด้วยบทไหว้ครู สิ่งศักดิ์สิทธิ์ บุคคลสำคัญ และเจ้าบ้านผ่านเมือง เมื่อแม่เพลงร้องจบ ฝ่ายตรงข้ามจะเริ่มร้องบทไหว้ครูเช่นเดียวกัน
ปัจจุบันนี้การประชันเพลงบอกจะมาหลักเกณฑ์ในการพิจารณาว่าเพลงบอกจะดีหรือไม่ คือการสังเกตที่ฉัทลักษณ์ว่าถูกต้องตามแบบของกลอนเพลงบอกหรือไม่  นอกจากนี้ยังสังเกตจากการเลือกสรรคำมาใช้ ดูคำศัพท์ สำนวนโวหาร ว่ามีความคมคาย กว้างแคบ หรือใช้ได้เพียงไร การดูปัญญาความรอบรู้ และปฏิภาณไหวพริบของแม่เพลง การนำเสนอความคิดเห็นที่แยบคาย แปลกใหม่ ดูท่วงทำนอง ลีลาจังหวะ สุ้มเสียง และการร้องรับของลูกคู่
ค่านิยมที่ปรากฏในเพลงบอกที่เด่น ๆ มีอยู่ 2 ประเด็นคือ การเคารพยึดมั่นในสถาบันพระมหากษัตริย์ และการเคารพยกย่องครูอาจารย์ นอกจากนี้ในบทกลอนเพลงบอกยังสะท้อนถึงชีวิตความเป็นอยู่และการละเล่นต่าง ๆ ของชาวภาคใต้ ตลอดจนการแสดงความคิดเห็นในเรื่องการเมืองการปกครองอีกด้วย
ฟุตบอลโลก 2026 รอบคัดเลือก โซนยุโรป

| รายละเอียดการแข่งขัน |
| --- | --- |
วันที่: มีนาคม – พฤศจิกายน ค.ศ. 2025 (รอบแบ่งกลุ่ม)
ทีม: สูงสุด 55 ทีม (จาก 1 สมาพันธ์)
← 2022 2030 → 
การแข่งขัน ฟุตบอลโลก 2026 รอบคัดเลือก โซนยุโรป จะทำหน้าที่เป็นการคัดเลือกทีมฟุตบอลระดับชาติในทวีปยุโรปที่เป็นสมาชิกของสมาคมฟุตบอลยุโรป (UEFA) เพื่อเป็นตัวแทนเข้าแข่งขันฟุตบอลโลก 2026 รอบสุดท้ายซึ่งจะจัดขึ้นในประเทศแคนาดา เม็กซิโก และสหรัฐ สำหรับทวีปยุโรปได้รับสิทธิ์ทั้งหมด 16 ทีมในการแข่งขันครั้งนี้
ทีมที่เข้าร่วมแข่งขัน

ทีมชาติทั้ง 55 ทีมที่เป็นสมาชิกของฟีฟ่าจากยูฟ่า มีสิทธิ์ผ่านเข้ารอบคัดเลือก อย่างไรก็ตาม รัสเซียถูกระงับสิทธิ์อย่างไม่มีกำหนดในวันที่ 28 กุมภาพันธ์ พ.ศ. 2565 จากการเข้าร่วมการแข่งขันของยูฟ่าและฟีฟ่าเนื่องจากการรุกรานยูเครนของประเทศตน  ดังนั้น จึงไม่มีความชัดเจนว่าพวกเขาจะลงแข่งขันในส่วนยูฟ่าของรอบคัดเลือกฟุตบอลโลกหรือไม่
แอลเบเนีย
อันดอร์รา
อาร์มีเนีย
ออสเตรีย
อาเซอร์ไบจาน
เบลารุส
เบลเยียม
บอสเนียและเฮอร์เซโกวีนา
บัลแกเรีย
โครเอเชีย
ไซปรัส
เช็กเกีย
เดนมาร์ก
อังกฤษ
เอสโตเนีย
หมู่เกาะแฟโร
ฟินแลนด์
ฝรั่งเศส
จอร์เจีย
เยอรมนี
ยิบรอลตาร์
กรีซ
ฮังการี
ไอซ์แลนด์
อิสราเอล
อิตาลี
คาซัคสถาน
คอซอวอ
ลัตเวีย
ลีชเทินชไตน์
ลิทัวเนีย
ลักเซมเบิร์ก
มอลตา
มอลโดวา
มอนเตเนโกร
เนเธอร์แลนด์
มาซิโดเนียเหนือ
ไอร์แลนด์เหนือ
นอร์เวย์
โปแลนด์
โปรตุเกส
สาธารณรัฐไอร์แลนด์
โรมาเนีย
รัสเซีย
ซานมารีโน
สกอตแลนด์
เซอร์เบีย
สโลวาเกีย
สโลวีเนีย
สเปน
สวีเดน
สวิตเซอร์แลนด์
ตุรกี
ยูเครน
เวลส์
กำหนดการ

ด้านล่างนี้คือตารางการแข่งขันรอบคัดเลือกของโซนยุโรปสำหรับฟุตบอลโลก 2026 แต่ละทีมจะถูกจับฉลากสุ่มเพื่อแบ่งเป็นกลุ่มละ 5 ทีม จะลงเล่นนัดแรกในเดือนมีนาคม ค.ศ. 2025 หรือมิถุนายน ค.ศ. 2025 หากพวกเขาเข้าร่วมรอบก่อนรองชนะเลิศหรือเพลย์ออฟเลื่อนชั้น/ตกชั้นของ ยูฟ่าเนชันส์ลีก ฤดูกาล 2024–25 ทีมที่จับฉลากเป็นกลุ่มละสี่คนจะลงเล่นนัดแรกในเดือนกันยายน ค.ศ. 2025 ยังไม่มีการประกาศว่าจะเล่นรอบเพลย์ออฟหลังจากรอบแบ่งกลุ่มหรือไม่
| รอบ | วันแข่งขัน | วันที่ |
| --- | --- | --- |
| รอบแรก (รอบแบ่งกลุ่ม) | การแข่งขันวันที่ 1 | มีนาคม 2568 |
| รอบแรก (รอบแบ่งกลุ่ม) | การแข่งขันวันที่ 2 | มีนาคม 2568 |
| รอบแรก (รอบแบ่งกลุ่ม) | การแข่งขันวันที่ 3 | มิถุนายน 2568 |
| รอบแรก (รอบแบ่งกลุ่ม) | การแข่งขันวันที่ 4 | มิถุนายน 2568 |
| รอบแรก (รอบแบ่งกลุ่ม) | การแข่งขันวันที่ 5 | กันยายน/ตุลาคม 2568 |
| รอบแรก (รอบแบ่งกลุ่ม) | การแข่งขันวันที่ 6 | กันยายน/ตุลาคม 2568 |
| รอบแรก (รอบแบ่งกลุ่ม) | การแข่งขันวันที่ 7 | กันยายน/ตุลาคม 2568 |
| รอบแรก (รอบแบ่งกลุ่ม) | การแข่งขันวันที่ 8 | กันยายน/ตุลาคม 2568 |
| รอบแรก (รอบแบ่งกลุ่ม) | การแข่งขันวันที่ 9 | พฤศจิกายน 2568 |
| รอบแรก (รอบแบ่งกลุ่ม) | การแข่งขันวันที่ 10 | พฤศจิกายน 2568 |
การจับสลาก

การจับสลากสำหรับรอบแรก (รอบแบ่งกลุ่ม) ได้จัดขึ้นในวันที่ 13 ธันวาคม ค.ศ. 2024, 12:00 CET, ที่ สำนักงานใหญ่ฟีฟ่า ใน ซูริค, ประเทศสวิตเซอร์แลนด์.
การจับสลาก > โถลำดับ

โถลำดับที่ 1 จะประกาศในวันที่ 28 พฤศจิกายน 2024 โดยอิงตามอันดับโลกชายของฟีฟ่าที่ประกาศในวันเดียวกัน
| ทีม | อันดับ |
| --- | --- |
 รัสเซีย: 34
คำอธิบาย
QF นักเตะรอบก่อนรองชนะเลิศของเนชั่นส์ลีก จะถูกจัดให้อยู่ในโถที่ 1 โดยอัตโนมัติ และไม่สามารถลงเล่นได้ในช่วงเดือนมีนาคม 2025
PO นักเตะที่เข้ารอบเพลย์ออฟเลื่อนชั้น/ตกชั้นของเนชั่นส์ลีก ที่ไม่สามารถลงเล่นได้ในช่วงเดือนมีนาคม 2025
แหล่งข้อมูลอื่น

Official FIFA World Cup website
Qualifiers – UEFA, FIFA.com
European Qualifiers, UEFA.com
| ด ค กฟุตบอลโลก 2026 รอบคัดเลือก |
| --- | --- |
 « 2022 
เอเอฟซี:  รอบแรก  รอบที่ 2  รอบที่ 3  รอบที่ 4  รอบที่ 5 (เพลย์ออฟ) 
ซีเอเอฟ:  รอบแรก กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  กลุ่มจี  กลุ่มเอช  กลุ่มไอ  รอบที่ 2 (เพลย์ออฟ) 
คอนคาแคฟ:  รอบแรก  รอบที่ 2  รอบที่ 3 
คอนมีบอล:  พบกันหมด 
โอเอฟซี:  รอบที่ 1  รอบที่ 2  รอบที่ 3 
ยูฟ่า:  รอบแรก กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  กลุ่มจี  กลุ่มเอช  กลุ่มไอ  กลุ่มเจ  กลุ่มเค  กลุ่มแอล  รอบที่ 2 (เพลย์ออฟ) เกี่ยวข้อง: เนชันส์ลีก 
เพลย์ออฟ:  เพลย์ออฟระหว่างสมาพันธ์ 
| ด ค กฟุตบอลโลก |
| --- | --- |
สหพันธ์ฟุตบอลนานาชาติ (ฟีฟ่า)
การแข่งขัน:  1930 อุรุกวัย   1934 อิตาลี   1938 ฝรั่งเศส   1950 บราซิล   1954 สวิตเซอร์แลนด์   1958 สวีเดน   1962 ชิลี   1966 อังกฤษ   1970 เม็กซิโก   1974 เยอรมนีตะวันตก   1978 อาร์เจนตินา   1982 สเปน   1986 เม็กซิโก   1990 อิตาลี   1994 สหรัฐ   1998 ฝรั่งเศส   2002 เกาหลีใต้–ญี่ปุ่น   2006 เยอรมนี   2010 แอฟริกาใต้   2014 บราซิล   2018 รัสเซีย   2022 กาตาร์   2026 แคนาดา–เม็กซิโก–สหรัฐ   2030 สเปน–โปรตุเกส–โมร็อกโก   2034 ซาอุดีอาระเบีย   2038  
รอบคัดเลือก:  19302  1934  1938  1950  1954  1958  1962  1966  1970  1974  1978  1982  1986  1990  1994  1998  2002  2006  2010  2014  2018  2022  2026 
ชิงชนะเลิศ:  1930  1934  1938  19503  1954  1958  1962  1966  1970  1974  1978  1982  1986  1990  1994  1998  2002  2006  2010  2014  2018  2022 
ผู้เล่น:  1930  1934  1938  1950  1954  1958  1962  1966  1970  1974  1978  1982  1986  1990  1994  1998  2002  2006  2010  2014  2018  2022 
Final draw:  1998  2002  2006  2010  2014  2018  2022 
ผู้แพร่ภาพกระจายเสียง:  1998  2002  2006  2010  2014  2018  2022 
การคัดเลือกเจ้าภาพ:  2014  2018  2022  2026  2030  2034 
กรรมการ:  2010  2014  2018  2022 
สถิติ:  2002  2006  2010  2014  2018  2022 
ทีมที่เข้าร่วม:  AFC  CAF  CONCACAF  CONMEBOL  OFC  UEFA 
สถิติรวม:  Player records winners  top appearances  red cards  Goalscorer records top  finals  hat-tricks  own goals  Manager records winners  all appearances  Match records opening  penalty shoot-outs 
เบ็ดเตล็ด:  Awards  Balls  Controversies  Economics  Fan Festival  Films  History  Mascots  Music  Notable matches qualifying  Referees  Stadiums finals  Trophy  Video games  World Champions Cup  รางวัล  Balls  ผู้แพร่ภาพกระจายเสียง  Goalscorers  Hat-tricks  ประวัติศาสตร์  เจ้าภาพ  สัญลักษณ์นำโชค  Milestone goals  Qualification  การบันทึก  ทีมที่ลงแข่งขัน  ถ้วยรางวัล 
 1 อาร์เจนตินา ปารากวัย และอุรุกวัยจะเป็นเจ้าภาพจัดการแข่งขันนัดแรก  2 ไม่มีรอบคัดเลือกสำหรับฟุตบอลโลก 1930 เนื่องจากได้รับคำเชิญเท่านั้น  3 ไม่มีการแข่งขันนัดชิงชนะเลิศ; บทความนี้เกี่ยวกับนัดชี้ขาดของรอบแบ่งกลุ่มรอบสุดท้าย
คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม

| --- | --- |
Faculty of Fine-Applied Arts and Cultural Science, Mahasarakham University

ชื่อย่อ: ศปว. / FACS
คติพจน์: ศิลปะและวัฒนธรรม สร้างสรรค์สังคมและพัฒนาชาติ
สถาปนา: วิชาเอกศิลปศึกษา คณะมนุษยศาสตร์ มหาวิทยาลัยศรีนครินทรวิโรฒ · 29 มิถุนายน พ.ศ. 2523 (44 ปี) คณะศิลปกรรมศาสตร์ · 21 กุมภาพันธ์ พ.ศ. 2545 (22 ปี)
สังกัดการศึกษา: มหาวิทยาลัยมหาสารคาม
คณบดี: ผศ.ดร. พีระ พันลูกท้าว
ที่อยู่: อาคารศิลปกรรมศาสตร์ เลขที่ 41 หมู่ 20 ตำบลขามเรียง อำเภอกันทรวิชัย จังหวัดมหาสารคาม 44150   อาคารวัฒนธรรมศาสตร์ เลขที่ 269 ถนนนครสวรรค์ ตำบลตลาด อำเภอเมือง จังหวัดมหาสารคาม 44000
วารสาร: วารสารวิถีทรรศน์ศิลปะและวัฒนธรรม
สี:   สีทอง   สีเงิน
มาสคอต: พระพิฆเนศ
เว็บไซต์: facs.msu.ac.th

คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม (อังกฤษ : Faculty of Fine-Applied Arts and Cultural Science, Mahasarakham University) เป็นหน่วยงานระดับคณะวิชาสังกัดมหาวิทยาลัยมหาสารคาม จัดตั้งขึ้นเป็นลำดับที่ 11 ของมหาวิทยาลัยโดยมติสภามหาวิทยาลัยมหาสารคามเมื่อวันที่ 21 กุมภาพันธ์ พ.ศ. 2545 แต่เดิมคือวิชาเอกศิลปศึกษา ภาควิชาทัศนศิลป์และศิลปะการแสดง สังกัดคณะมนุษยศาสตร์ มหาวิทยาลัยศรีนครินทรวิโรฒ วิทยาเขตมหาสารคาม ซึ่งก่อตั้งในปี 2523 ต่อมาได้พัฒนาเป็นคณะศิลปกรรมศาสตร์ในปี 2545 และในภายหลังได้รวมกับคณะวัฒนธรรมศาสตร์ โดยคณะฯ ตั้งอยู่ทั้ง 2 วิทยาเขต ได้แก่ อาคารศิลปกรรมศาสตร์ ตั้งอยู่ที่เขตพื้นที่ขามเรียง (ม.ใหม่) และอาคารวัฒนธรรมศาสตร์ ตั้งอยู่ที่ เขตพื้นที่ในเมือง (ม.เก่า)  ปัจจุบันได้เปิดหลักสูตรการเรียนการสอนครอบคลุมทั้งในระดับปริญญาตรี ปริญญาโท และปริญญาเอก
ประวัติ > วิชาเอกศิลปศึกษา คณะมนุษยศาสตร์

ในปี พ.ศ. 2512 ทางมหาวิทยาลัยมหาสารคาม (เดิมชื่อวิทยาลัยวิชาการศึกษามหาสารคาม ในขณะนั้น) ได้มีการจัดการเรียนการสอนวิชาศิลปะกับมนุษย์เป็นวิชาพื้นฐานของสถาบัน ต่อโดยสังกัดคณะวิชามนุษยธรรมศึกษาและสังคมศาสตร์ และได้พัฒนาสู่การเปิดสอนเป็นวิชาโทศิลปศึกษาในปี พ.ศ. 2516
ต่อมาเมื่อวิทยาลัยวิชาการศึกษามหาสารคามยกฐานะเป็นมหาวิทยาลัยศรีนครินทรวิโรฒ วิทยาเขตมหาสารคาม ตามพระราชบัญญัติมหาวิทยาลัยศรีนครินทรวิโรฒ ในวันที่ 29 มิถุนายน พ.ศ. 2517 ได้มีพระราชกฤษฎีกาแบ่งส่วนราชการจัดตั้งให้เป็นคณะ จึงได้มีการแยกคณะวิชามนุษยธรรมศึกษาและสังคมศาสตร์ออกเป็น 2 คณะ คือ "คณะมนุษยศาสตร์ (Faculty of Humanities)" และ"คณะสังคมศาสตร์ (Faculty of Social Sciences)" โดยขึ้นตรงกับสำนักงานคณบดีที่ตั้งอยู่ประสานมิตร (ที่ตั้งหลักของคณะ) วิชาโทศิลปศึกษาจึงได้โอนย้ายมาสังกัดคณะมนุษยศาสตร์และได้พัฒนาเป็นวิชาเอกศิลปศึกษา (สาขาศิลปศึกษา) ในปี พ.ศ. 2523 ถึงปีการศึกษา 2541
ประวัติ > ภาควิชาทัศนศิลป์และศิลปะการแสดง คณะมนุษยศาสตร์และสังคมศาสตร์

ต่อมามหาวิทยาลัยศรีนครินทรวิโรฒ วิทยาเขตมหาสารคามได้ยกฐานะเป็น "มหาวิทยาลัยมหาสารคาม" ในวันที่ 9 ธันวาคม พ.ศ. 2537 จึงได้มีการควบรวมคณะมนุษยศาสตร์และคณะสังคมศาสตร์เข้าด้วยกันเป็นหน่วยงานเดียวคือ "คณะมนุษยศาสตร์และสังคมศาสตร์ มหาวิทยาลัยมหาสารคาม" ใช้ชื่อภาษาอังกฤษว่า "Faculty of Humanities and Social sciences, Mahasarakham University" คณาจารย์สาขาศิลปศึกษา ก็ได้เปิดหลักสูตรสาขาวิชาจิตรกรรมขึ้นอีกหลักสูตรหนึ่งซึ่งเป็นหลักสูตรที่มีนิสิตและบัณฑิตเพียงรุ่นเดียวด้วย
ในปีการศึกษา 2539 หลักสูตรจิตรกรรมได้ถูกปรับเป็นหลักสูตรทัศนศิลป์ และในปีเดียวกันนี้เอง สาขาวิชาศิลปศึกษาได้รวมกันกับสาขาวิชาดุริยางคศิลป์ ตั้งเป็น “ภาควิชาทัศนศิลป์และศิลปะการแสดง” สังกัดคณะมนุษยศาสตร์และสังคมศาสตร์ และได้สร้างหลักสูตรสาขานาฏศิลป์ขึ้นมาในภาควิชาในปี พ.ศ. 2540 นั่นเอง ทำให้ภาควิชาทัศนศิลป์และศิลปะการแสดง จึงมี 3 กลุ่มสาขาวิชา คือ ทัศนศิลป์ ดุริยางคศิลป์ และนาฏศิลป์
ประวัติ > คณะศิลปกรรมศาสตร์

ต่อมาในปี พ.ศ. 2540 ภาควิชาทัศนศิลป์และศิลปะการแสดงได้ร่วมกับสาขาวิชาสถาปัตยกรรมศาสตร์ ในสังกัดคณะมนุษยศาสตร์และสังคมศาสตร์ เพื่อนำเสนอ “โครงการจัดตั้งคณะศิลปกรรมศาสตร์และสถาปัตยกรรมศาสตร์ มหาวิทยาลัยมหาสารคาม” โดยเปิดหลักสูตรจัดการศึกษา 5 สาขาวิชา ได้แก่ สาขาวิชาทัศนศิลป์ สาขาวิชาดุริยางคศิลป์ สาขาวิชานาฏยศิลป์ สาขาวิชานฤมิตศิลป์ และสาขาวิชาสถาปัตยกรรมศาสตร์
ในปี พ.ศ. 2541 หลักสูตรสาขาวิชานฤมิตศิลป์และสาขาวิชาสถาปัตยกรรมศาสตร์ ได้ขอแยกตัวออกไปและจัดตั้งเป็นคณะสถาปัตยกรรมศาสตร์ ผังเมืองและนฤมิตศิลป์ และได้รับอนุมัติจัดตั้งเป็น “คณะสถาปัตยกรรมศาสตร์ ผังเมืองและนฤมิตศิลป์” ในวันที่ 1 กรกฎาคม พ.ศ. 2543  โครงการจัดตั้งคณะศิลปกรรมศาสตร์ จึงดำเนินการโดย 3 สาขาวิชาหลัก คือ ทัศนศิลป์ ดุริยางคศิลป์ และนาฏศิลป์ และได้เสนอขอเป็นคณะวิชา ซึ่งนายมีชัย ฤชุพันธุ์ นายกสภามหาวิทยาลัยมหาสารคาม ได้ออกประกาศมหาวิทยาลัยมหาสารคาม ลงวันที่ 21 กุมภาพันธ์ พ.ศ. 2545 เรื่อง “จัดตั้งคณะศิลปกรรมศาสตร์” โดยไม่เป็นส่วนราชการตามความในมาตร 6 และมาตรา 7 แห่งพระราชบัญญัติมหาวิทยาลัยมหาสารคาม พ.ศ. 2537 ความว่า
“โดยที่เป็นการสมควรให้จัดตั้งคณะศิลปกรรมศาสตร์ มหาวิทยาลัยมหาสารคาม อาศัยอำนาจตามความในมาตรา 14 (4) แห่งพระราชบัญญัติมหาวิทยาลัยมหาสารคาม พ.ศ. 2537 และมติสภามหาวิทยาลัยครั้งที่ 2 / 2545 เมื่อวันที่ 21 กุมภาพันธ์ พ.ศ. 2545 อนุมัติ ให้จัดตั้งคณะศิลปกรรมศาสตร์ เรียกชื่อเป็นภาษาอังกฤษว่า “Faculty of Fine and Applied Arts” โดยไม่เป็นส่วนราชการตามความในมาตร 6 และ มาตรา 7 แห่งพระราชบัญญัติมหาวิทยาลัยมหาสารคาม พ.ศ. 2537 ให้มีหน้าที่จัดการศึกษาทำนองเดียวกันกับคณะ”
ส่งผลให้ในวันที่ 21 กุมภาพันธ์ พ.ศ. 2545 สภามหาวิทยาลัยมหาสารคามได้มีมติให้จัดตั้ง “คณะศิลปกรรมศาสตร์ มหาวิทยาลัยมหาสารคาม” ใช้ชื่อภาษาอังกฤษว่า “Faculty of Fine and Applied arts, Mahasarakham University ”  และให้ถือว่าวันที่ 21 กุมภาพันธ์ของทุกปีเป็นวันสถาปนาคณะศิลปกรรมศาสตร์ มหาวิทยาลัยมหาสารคาม ในปีการศึกษา 2549 ได้มีการจัดการเรียนการสอนในระดับบัณฑิตศึกษา จำนวน 2 หลักสูตร ได้แก่ หลักสูตรศิลปกรรมศาสตรมหาบัณฑิต สาขวิชาทัศนศิลป์ และดุริยางคศิลป์
ในปีการศึกษา 2550 หลักสูตรศิลปกรรมศาสตรมหาบัณฑิต สาขาวิชาดุริยางคศิลป์ และหลักสูตรศิลปกรรมศาสตรบัณฑิต สาขาวิชาดุริยางคศิลป์ ได้ขอแยกตัวออกไปเพื่อจัดตั้งเป็นวิทยาลัยดุริยางคศิลป์
ประวัติ > คณะวัฒนธรรมศาสตร์

ปี พ.ศ. 2553 ผู้ช่วยศาสตราจารย์ ดร.ทรงคุณ จันทจร และคณาจารย์  ได้ดำเนินการริเริ่มและดำเนินการขอจัดตั้งคณะวัฒนธรรมศาสตร์ จากเดิมที่เป็นสาขาวิชาวัฒนธรรมศาสตร์ โดยได้ดำเนินการตามขั้นตอนการขอจัดตั้งส่วนงานภายในจนสามารถจัดตั้งคณะวัฒนธรรมศาสตร์ได้เป็นที่สำเร็จ ในปี พ.ศ. 2554 การจัดตั้งคณะวัฒนธรรมศาสตร์โดยมีบุคคลสำคัญที่ให้การสนับสนุน คือ ท่านอธิการบดีมหาวิทยาลัยมหาสารคาม ผู้ช่วยศาสตราจารย์ ดร.ศุภชัย สมัปปิโต และท่านนายกสภามหาวิทยาลัยมหาสารคาม ท่านอำนวย ปะติเส ซึ่งบุคคลทั้งสามถือได้ว่าเป็นบุคคลริเริ่มในการก่อตั้งคณะวัฒนธรรมศาสตร์ โดยมหาวิทยาลัยมีมติให้จัดตั้งคณะวัฒนธรรมศาสตร์เป็นส่วนงานภายในของมหาวิทยาลัยมหาสารคาม ในการประชุมสภามหาวิทยาลัยมหาสารคามครั้งที่ 1/2554 เมื่อวันที่ 28 มกราคม พ.ศ. 2554 ให้มีชื่อเรียกว่า “คณะวัฒนธรรมศาสตร์ มหาวิทยาลัยมหาสารคาม” ภาษาอังกฤษคือ “Faculty of Cultural science, Mahasarakham University” และถือได้ว่าเป็นวันก่อตั้งคณะวัฒนธรรมศาสตร์ นับเป็นคณะวัฒนธรรมศาสตร์คณะแรกของประเทศไทยและเป็นหน่วยงานลำดับที่ 19 ของมหาวิทยาลัย
ประวัติ > คณะศิลปกรรมศาสตร์และวัฒนธรรมศาสตร์

ปีการศึกษา 2563 มหาวิทยาลัยมหาสารคามมีมติให้ยุบคณะวัฒนธรรมศาสตร์ พร้อมทั้งโอนกิจการภายในของคณะไปรวมกับคณะศิลปกรรมศาสตร์  และเปลี่ยนชื่อเป็น “คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม” ภาษาอังกฤษคือ “Faculty of Fine-Applied Arts and Cultural Science, Mahasarakham University”  ตามประกาศมหาวิทยาลัยมหาสารคาม
ปัจจุบัน คณะศิลปกรรมศาสตร์และวัฒนธรรมศาสตร์ เป็นหน่วยงานนอกระบบราชการในกำกับของมหาวิทยาลัยมหาสารคาม แบ่งการบริหารงานออกเป็นสำนักเลขานุการคณะศิลปกรรมศาสตร์และวัฒนธรรมศาสตร์ และภาควิชาจำนวน 3 ภาควิชา สามารถอำนวยการสอนได้ 5 หลักสูตร 9 สาขาวิชาในระดับปริญญาตรี โทและเอก ในปีการศึกษา 2563 คณะมีบุคคลากรทั้งหมดรวม 79 คนและนิสิตจำนวน 1,195 คน ทำการเรียนการสอนที่อาคารศิลปกรรมศาสตร์ เขตพื้นที่ขามเรียงและอาคารวัฒนธรรมศาสตร์ เขตพื้นที่ในเมือง
อัตลักษณ์

สัญลักษณ์
คณะศิลปกรรมศาสตร์และวัฒนธรรมศาสตร์ มีสิ่งศักดิ์สิทธิ์ที่เคารพบูชาทั้งสองพื้นที่ กล่าวคือ พระพิฆเนศวร องค์สำเร็จนิรันดร์ ปั้นต้นแบบโดย ผู้ช่วยศาสตราจารย์ สันติสุข แหล่งสนาม ปั้นต้นแบบจากภาพร่างเดิมของศาสตรเมธี นนทิวรรธน์ จันทะนะผลิน หล่อด้วยโลหะเนื้อดี ขนาดหน้าตักกว้าง 113 เซนติเมตร สูง 215 เซนติเมตร ประดิษฐาน ณ พระแท่นประทับประกอบป้ายศาสตร์และศิลป์ของคณะเมื่อวันที่ 9 กันยายน พ.ศ. 2563 และประกอบพิธีบวงสรวง เบิกเนตร และเทวาภิเษกอย่างยิ่งใหญ่ ในวันที่ 14 พฤศจิกายน พ.ศ. 2563 ตรงกับวันแรม 14 ค่ำ เดือน 12 เวลา 13.00-16.30 น. โดยพระมหาราชครูพิธีศรีวิสุทธิคุณ (ชวิน รังสีพราหมณกุล) เป็นผู้ดำเนินพิธีเทวาภิเษก นอกจากนี้ ยังได้รับความเมตตาจะพระเถรานุเถระสำคัญของภาคอีสาน มาทำพิธีพุทธาภิเษกองค์พระพิฆเนศวรเช่นกัน กอปรด้วย หลวงปู่หนูอินทร์ กิตติสาธร หลวงปู่จื่อ พันธมุตโต หลวงปู่ขำ  เกสาโร หลวงปู่เจ (บุญมา) กตปุญโญ พระอาจารย์มนูญชัย มนุญญพโล เป็นต้น
ส่วนคณะศิลปกรรมศาสตร์และวัฒนธรรมศาสตร์พื้นที่ในเมือง มีพระพุทธรูปโลหะสำริดแบบอีสานล้านช้างปางเปิดโลก ที่งดงาม ศักดิ์สิทธิ์ และมีเอกลักษณ์ที่สะท้อนตัวตนของศิลปวัฒนธรรมอีสานล้านช้าง  ขนาดความสูง 3 เมตร  ประทับบนพระแท่นประกอบป้ายคณะ พระแท่นดังกล่าวถูกออกแบบให้แฝงคติธรรม เปิดแผ่นหลังองค์พระปฏิมา ให้พุทธศาสนิกชนและสาธารณชนทั่วไปได้เคารพสักการะ พร้อมกับมา “ปิดทองหลังองค์พระปฏิมา” ตามกระแสพระราชดำรัส ของพระบาทสมเด็จพระเจ้าอยู่หัวรัชกาลที่ 9 ที่ทรงตรัสไว้เป็นแนวทางการกระทำความดีแก่ปวงชนชาวไทย
สาขาทัศนศิลป์ สาขาศิลปะการแสดง สาขาวิชาการออกแบบและพัฒนาผลิตภัณฑ์ และสาขาวิชาการวิจัยและสร้างสรรค์ศิลปกรรมศาสตร์
สีทอง
สาขาการจัดการวัฒนธรรม และสาขาวัฒนธรรมศาสตร์
สีเทาเงิน
หน่วยงานภายใน

คณะศิลปกรรมศาสตร์และวัฒนธรรมศาสตร์ แบ่งการบริหารหน่วยงานภายในได้ดังนี้
|   การบริหารงานภายในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ด้านการบริหารงาน |   การบริหารงานภายในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ด้านการเรียนการสอน |   การบริหารงานภายในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ด้านการวิจัยและพัฒนา |   การบริหารงานภายในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม>  |
| --- | --- | --- | --- |
|  สำนักงานเลขานุการคณะศิลปกรรมศาสตร์และวัฒนธรรมศาสตร์ กลุ่มงานบริหาร  กลุ่มงานวิชาการและพัฒนานิสิต |  ภาควิชาทัศนศิลป์  ภาควิชาศิลปะการแสดง  ภาควิชาวัฒนธรรมและการออกแบบ |  วงโปงลางศิลป์อีสาน  หอศิลป์พระพิฆเนศวร  โรงละครกันทรา เธียร์เตอร์  งานวารสารวิถีทรรศน์ศิลปะและวัฒนธรรม |  |
หลักสูตร

|  หลักสูตรที่เปิดสอนในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ภาควิชา |  หลักสูตรที่เปิดสอนในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ระดับปริญญาบัณฑิต |  หลักสูตรที่เปิดสอนในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ระดับปริญญามหาบัณฑิต |  หลักสูตรที่เปิดสอนในคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> ระดับปริญญาดุษฎีบัณฑิต |
| --- | --- | --- | --- |
| ภาควิชาทัศนศิลป์ | หลักสูตรศิลปกรรมศาสตรบัณฑิต (ศป.บ.)  สาขาวิชาทัศนศิลป์ วิชาเอกจิตรกรรม  วิชาเอกประติมากรรม  วิชาเอกศิลปะภาพพิมพ์  วิชาเอกศิลปะไทย  วิชาเอกศิลปะสื่อประสม | หลักสูตรศิลปกรรมศาสตรมหาบัณฑิต (ศป.ม.)  สาขาวิชาทัศนศิลป์ หลักสูตรศิลปศาสตรมหาบัณฑิต (ศศ.ม.)  สาขาวิชาการวิจัยและสร้างสรรค์ศิลปกรรมศาสตร์ | หลักสูตรปรัชญาดุษฎีบัณฑิต (ปร.ด.)  สาขาวิชาการวิจัยและสร้างสรรค์ศิลปกรรมศาสตร์  สาขาวิชาทัศนศิลป์  (นานาชาติ) |
| ภาควิชาศิลปะการแสดง | หลักสูตรศิลปกรรมศาสตรบัณฑิต (ศป.บ.)  สาขาวิชาศิลปะการแสดง วิชาเอกนาฏยศิลป์ไทย  วิชาเอกนาฏยศิลป์พื้นเมือง  วิชาเอกนาฏยศิลป์ตะวันตก  วิชาเอกศิลปะการละคร | หลักสูตรศิลปกรรมศาสตรมหาบัณฑิต (ศป.ม.)  สาขาวิชาศิลปะการแสดง | หลักสูตรปรัชญาดุษฎีบัณฑิต (ปร.ด.) • สาขาวิชา           ศิลปะการ    แสดง |
| ภาควิชาวัฒนธรรมและการออกแบบ | หลักสูตรศิลปศาสตรบัณฑิต (ศศ.บ.)  สาขาวิชาการจัดการวัฒนธรรม หลักสูตรศิลปกรรมศาสตรบัณฑิต (ศป.บ.)  สาขาวิชาการออกแบบและพัฒนาผลิตภัณฑ์ | หลักสูตรศิลปศาสตรมหาบัณฑิต (ศศ.ม.)  สาชาวิชาวัฒนธรรมศาสตร์ | หลักสูตรปรัชญาดุษฎีบัณฑิต (ปร.ด.)  สาขาวิชาวัฒนธรรมศาสตร์ |
ทำเนียบคณบดี

รายนามคณบดีคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม มีดังนี้
|  ทำเนียบผู้บริหารคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> คณบดีคณะศิลปกรรมศาสตร์ มหาวิทยาลัยมหาสารคาม.รายนามคณบดี |  ทำเนียบผู้บริหารคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> คณบดีคณะศิลปกรรมศาสตร์ มหาวิทยาลัยมหาสารคาม.วาระการดำรงตำแหน่ง |  ทำเนียบผู้บริหารคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> คณบดีคณะวัฒนธรรมศาสตร์ มหาวิทยาลัยมหาสารคาม.รายนามคณบดี |  ทำเนียบผู้บริหารคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม> คณบดีคณะวัฒนธรรมศาสตร์ มหาวิทยาลัยมหาสารคาม.วาระการดำรงตำแหน่ง |
| --- | --- | --- | --- |
| 1. นายนนธิวรรธน์ จันทนะผะลิน | พ.ศ. 2546 - 2554 (สองวาระ) | 1. ผศ.ดร.ทรงคุณ จันทจร | พ.ศ. 2554 - 2558 |
| 2. ผศ.พีระพงศ์ เสนไสย | พ.ศ. 2554 - 2558 | 2. ผศ.ดร.ซิสิกกา วรรณจันทร์ | พ.ศ. 2558 - 2561 |
| 3. รศ.ศุภชัย สิงห์ยะบุศย์ (รักษาการแทนฯ) | พ.ศ. 2558 | 3. ผศ.ดร.ปฐมพงศ์ ณ จัมปาศักดิ์ | พ.ศ. 2561 - 2562 |
| 4. รศ.ศุภชัย สิงห์ยะบุศย์ | พ.ศ. 2558 - 2563 (รักษาการแทนฯ) | 4. นายปรีชา ประเทพา (รักษาการแทนฯ) | พ.ศ. 2562 - 2563 |
คณบดีคณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม
| รายนามคณบดี | รายนามคณบดี | วาระการดำรงตำแหน่ง | วาระการดำรงตำแหน่ง |
| 1. รศ.ดร.ศุภชัย สิงห์ยะบุศย์ | 1. รศ.ดร.ศุภชัย สิงห์ยะบุศย์ | พ.ศ. 2563 - 2565 | พ.ศ. 2563 - 2565 |
| 2. ผศ.ดร. พีระ พันลูกท้าว | 2. ผศ.ดร. พีระ พันลูกท้าว | พ.ศ. 2565 - ปัจจุบัน | พ.ศ. 2565 - ปัจจุบัน |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
สถานที่ตั้งและพื้นที่

คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคามตั้งอยู่ทั้ง 2 เขตพื่นที่โดยส่วนคณะศิลปกรรมศาสตร์ ตั้งอยู่ที่เขตพื่นที่ขามเรียง เลขที่ 41 หมู่ 20 จำบลขามเรียง อำเภอกันทรวิชัย ระหว่างคณะสถาปัตยกรรมศาสตร์ฯและคณะการบัญชีและการจัดการ และส่วนคณะวัฒนธรรมศาสตร์ ตั้งอยู่ที่เขตพื้นที่ในเมือง เลขที่ 269 หมู่ 2 ถนนนครสวรรค์ ตำบลตลาด อำเภอเมือง จังหวัดมหาสารคาม ระหว่างคณะศึกษาศาสตร์และสถาบันวิจัยศิลปะและวัฒนธรรมอีสาน
เมื่อวันที่ 8 สิงหาคม 2540 มหาวิทยาลัยมหาสารคาม ได้ก่อสร้างอาคารเรียนรวมคณะศิลปกรรมศาสตร์ ขึ้น สร้างแล้วเสร็จเมื่อวันที่ 4 สิงหาคม 2544 วงเงินก่อสร้าง 97,000,000 บาท ผู้ออกแบบโดยบริษัท CAPE บริษัทผู้รับจ้าง หจก. กำจรกิจก่อสร้าง การใช้ประโยชน์ใช้เป็นอาคารเรียนของคณะศิลปกรรมศาสตร์ ลักษณะอาคาร เป็นอาคารคอนกรีตเสริมเหล็ก สูง 4 ชั้น พื้นที่ใช้สอย 12,000 ตารางเมตร
ปัจจุบันอาคารเรียนรวมศิลปกรรมศาสตร์ ได้เป็นที่ทำการสำนักงานคณะศิลปกรรมศาสตร์และวัฒนธรรมศาสตร์
ชั้น 1 สำนักงานคณะศิลปกรรมศาสตร์และวัฒนธรรมศาสตร์
ชั้น 2 ภาควิชาศิลปะการแสดง
ชั้น 4 ภาควิชาทัศนศิลป์
วงโปงลางศิลป์อีสาน

วงโปงลางศิลป์อีสานเดิมชื่อวงแคนเงิน พ.ศ. 2544 ก่อตั้งขึ้นจากสโมสรนิสิต คณะศิลปกรรมศาสตร์ มหาวิทยาลัยมหาสารคาม เพื่อเป็นกิจกรรมเสริมหลักสูตรของมหาวิทยาลัย โดยการรวมกลุ่มของนิสิตสาขาดุริยางคศิลป์ สาขาศิลปะการแสดง และสาขาทัศนศิลป์ ของคณะศิลปกรรมศาสตร์ ในช่วงปี พ.ศ. 2549 สำนักนันทนาการ กรมพลศึกษา กระทรวงการท่องเที่ยวและกีฬา ได้จัดการประกวดดนตรีพื้นบ้านขึ้น ผลการประกวดในปีนี้วงโปงลางศิลป์อีสานซึ่งเป็นการเข้าร่วมเป็นครั้งแรกได้รับรางวัลชนะเลิศ จากนั้นวงศิลป์อีสานจึงได้ร่วมแข่งขันในทุก ๆ จนปี พ.ศ. 2557 วงโปงลางศิลป์อีสานก็ได้รับรางวัลชนะเลิศในการประกวดอีกครั้งหนึ่ง
สานสัมพันธ์ 3 ศิลป์

“โครงการสานสัมพันธ์ 3 ศิลป์” เป็นโครงการที่จัดขึ้นจากความร่วมมือของคณะสถาปัตยกรรมศาสตร์ ผังเมืองและนฤมิตศิลป์ คณะศิลปกรรมศาสตร์และวัฒนธรรมศาสตร์ และวิทยาลัยดุริยางคศิลป์ โดยมีกิจกรรมต่าง ๆ มากมาย อาทิเช่น พิธีบายศรี สู่ขวัญ กีฬาสานสัมพันธ์ และงานเลี้ยงต้อนรับให้กับนิสิตใหม่ บริเวณคอร์ดกลางคณะสถาปัตยกรรมศาสตร์ ผังเมืองและนฤมิตศิลป์ เพื่อให้คณาจารย์และนิสิตรุ่นพี่ได้แสดงความต้อนรับให้กับนิสิตใหม่ การจัดกิจกรรมในครั้งนี้ เพื่อเป็นการเชื่อมความสัมพันธ์ สร้างความสมัครสมานสามัคคี และเป็นวัฒนธรรมที่ดีงาม ระหว่าง 3 คณะต่อไป
ศิษย์เก่าที่มีชื่อเสียง

สุดารัตน์ บุตรพรม (ตุ๊กกี้ ชิงร้อย) นักแสดง/ดาราตลก ศิษย์เก่าคณะศิลปกรรมศาสตร์
ธิติ ศรีนวล หรือ ต้องเต เป็นนักแสดงไทบ้าน เดอะซีรีส์ ศิษย์เก่าคณะศิลปกรรมศาสตร์และวัฒนธรรมศาสตร์ เอกศิลปะการละคร ภาควิชาศิลปะการแสดง